Diari Oficial de la Generalitat Valenciana


Sumari del DOGV 3233, del 30-04-1998 (1998/3197)

CONVOCATÒRIA 2/98, de 14 d'abril de 1998, de la Direcció General de Funció Pública, per la qual s'anuncia per a la provisió pel sistema de lliure designació un lloc de treball de naturalesa funcionarial, grup C/D, sector administració general, secretària de direcció.
---------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc//1998/04/14/2/dof/vci/html**

### Dades del document

Número de DOGV
:   3233

Data del DOGV
:   30-04-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/3197


Data del document
:   14-04-1998

Organisme emissor
:   Conselleria d'Economia, Hisenda i Administració Pública

Tipus de document
:   Convocatòria

CONVOCATÒRIA 2/98, de 14 d'abril de 1998, de la Direcció General de Funció Pública, per la qual s'anuncia per a la provisió pel sistema de lliure designació un lloc de treball de naturalesa funcionarial, grup C/D, sector administració general, secretària de direcció. [1998/X3197]
  
Vist que hi ha un lloc de treball vacant del grup C/D, sector administració especial, secretària de direcció, la provisió del qual s'ha d'efectuar pel sistema de lliure designació, d'acord amb el que disposa el text refós de la Llei de la Funció Pública Valenciana (Decret Legislatiu de 24 d'octubre de 1995 del Consell de la Generalitat Valenciana, modificat per la Llei 8/1995 de 29 de desembre, de mesures fiscals, administratives i d'organització de la Generalitat Valenciana) i el Decret 69/1986, de 2 de juny, pel qual s'aprova el Reglament de Selecció de Personal i Provisió de Llocs de Treball, fent ús de les competències que legalment tinc conferides, resolc:
  
Convocar per a la provisió el lloc de treball que es detalla en la base tercera d'aquesta resolució, d'acord amb les bases següents:
  
Primera. Participants
  
Podran participar en aquesta convocatòria els funcionaris de carrera dels grups C i D, sector administració general, al servei de l'administració del Consell de la Generalitat Valenciana o al servei de les corporacions locals de la Comunitat Valenciana, seleccionats pel sistema previst per l'article 10.1 del text refós de la Llei de la Funció Pública Valenciana, que reunisquen els requisits i les condicions del lloc de treball d'acord amb la seua respectiva classificació.
  
Segona. Presentació de sol·licituds
  
Les sol·licituds adaptades al model que es publica en l'annex I, hauran de presentar-se en el termini de 20 dies hàbils, comptats des de l'endemà de la publicació d'aquesta convocatòria en el DOGV. Cosa que es podrà fer en el Registre General de la Conselleria d'Economia, Hisenda i Administració Pública, c/ Palau, 14, 46565 València, en els serveis centrals i territorials de les distintes conselleries o en les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A la sol·licitud s'adjuntarà fotocòpia del DNI del sol·licitant, currículum vitae i documentació justificativa dels mèrits al·legats. Si aquesta documentació ja consta en el Registre de Personal de la Generalitat Valenciana, sols serà necessari esmentar-la en la sol·licitud, sense aportar els documents corresponents.
  
Tercera. Lloc que es pot sol·licitar
  
Lloc de treball núm. 15863: cap Secretaria del Conseller/a.
  
Conselleria/organisme: Cultura, Educació i Ciència.
  
Centro de destinació: Gabinet del conseller/a.
  
Localitat del lloc: València.
  
Naturalesa: funcionarial.
  
Sector: general.
  
Requisits: grup C/D.
  
Complement de destinació: nivell 16
  
Complement específic: E035
  
Forma de provisió: lliure designació.
  
Funcions: les pròpies de secretari/ària d'alt càrrec, amb rang de conseller/a, sotssecretari/ària o secretari/ària general. La direcció i coordinació de tot el personal adscrit a la secretaria. L'adaptació de la seua jornada de treball a l'alt càrrec al qual el lloc estiga adscrit.
  
Quarta. Comissió avaluadora
  
La comissió avaluadora de aquesta convocatòria, estarà integrada pels membres següents:
  
Titulars:
  
President:
  
- Sra. Gracia Mateu Pascual, cap del Servei de Personal Administratiu i Laboral de la Conselleria de Cultura, Educació i Ciència.
  
Vocal:
  
- Sr. Juan Francisco Villanueva Marabella, cap del Servei de Coordinació Administrativa i Afers Generals de la Conselleria de Cultura, Educació i Ciència.
  
Vocal secretari:
  
- Sr. Lluís Quiralte i Asunción, representant de la Direcció General de Funció Pública.
  
Suplents:
  
President:
  
- Sra. Mª José Miquel Miquel, cap de la Secció de Gestió de Personal no Docent de la Conselleria de Cultura, Educació i Ciència.
  
Vocal:
  
- Sra. Remedios Collado Belda, cap de la Secció de Règim Jurídic de Personal Docent de la Conselleria de Cultura, Educació i Ciència.
  
Vocal secretària:
  
- Sra. Pilar Cardona Prósper, representant de la Direcció General de Funció Pública.
  
El funcionament de la comissió avaluadora s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats i hi actuarà com a secretari d'actes un dels representants de la Direcció General de Funció Pública.
  
Cinquena. Adjudicació de destinacions
  
La Comissió Avaluadora immediatament abans de redactar la proposta de resolució, l'exposarà als interessats en el tauler d'anuncis dels serveis centrals de València i els territorials de Castelló, Alacant i València, de la Conselleria d'Economia, Hisenda i Administració Pública.
  
Els interessats podran, en un termini de 10 dies hàbils, al·legar i justificar el que estimen pertinent davant la Comissió Avaluadora de la convocatòria. Una vegada redactada per la Comissió la proposta de resolució, amb les al·legacions i justificacions presentades, tant les estimades com les desestimades, serà elevada a la Conselleria corresponent, la qual a la vista d'aquesta dictarà la resolució que pertoque i la trametrà a la Direcció General de Funció Pública per a la publicació.
  
Sisena. Resolució de la convocatòria
  
Aquesta convocatòria es resoldrà en un termini no superior a 1 mes, comptat des de l'endemà de la data d'acabament del termini de presentació d'instàncies.
  
En la resolució d'aquesta convocatòria s'indicarà expressament la data d'inici dels terminis de cessament i presa de possessió.
  
Setena. Recursos
  
Contra aquesta resolució, que posa fi a la via administrativa, es podrà interposar recurs contenciós administratiu davant la Sala d'aquesta Jurisdicció del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana, segons que estableixen els articles 37 i 58.1 de la Llei de 27 de desembre de 1956, Reguladora de l'esmentada Jurisdicció. La interposició del recurs requerirà la comunicació prèvia a la Conselleria d'Economia, Hisenda i Administració Pública a què fan referència els articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 57.2f) de l'esmentada Llei Reguladora (disposició addicional onzena de la Llei 30/1992).
  
Tot això sense perjudici que puga exercir-se qualsevol altre recurs o acció que s'estime procedent.
  
València, 14 d'abril de 1998.- El director general de Funció Pública: Fernando Cano Pérez.
  
Annex I
  
Model d'instància
  
Núm. convocatòria .............. Núm. lloc ......
  
Conselleria ...............................................................
  
Cognoms..........................................................................
  
Nom .....:...................................... DNI/NRP............................
  
Domicili oficial..........................................................................
  
Telèfon oficial.......................... Fax més pròxim.........................
  
Adreça particular......................................................................
  
Relació professional amb la Generalitat Valenciana...............
  
...................................................................................................
  
Núm. lloc actual................ Conselleria .....................................
  
Relació professional amb altres administracions públiques ...............................................................................................
  
Destinació actual ....................................................................
  
Cos/escala a què pertany .........................................................
  
Llista de documents que presenta: (assenyaleu amb una X).
  
1. Fotocòpia del DNI.
  
2. Currículum.
  
3. Certificacions relatives a:
  
3.1. Antiguitat.
  
3.2. Titulacions.
  
3.3. Grau personal.
  
3.4. Treball realitzat
  
3.5. Cursos de formació i perfeccionament.
  
3.6. Coneixements de valencià.
  
3.7. Coneixements d'idiomes comunitaris.
  
4. Altres certificats.
  
València, d de 199 .
  
Firma
  
IL·LM. SR. DIRECTOR GENERAL DE FUNCIÓ PÚBLICA.


Còpia Permalink ELI